MVP ดิ่งฟลอร์! เซ่นงบฯไตรมาส 3 พลิกขาดทุน 54 ลบ. หลังต้นทุนพุ่ง-ตั้งด้อยค่าสินค้าคงเหลือ
MVP ดิ่งฟลอร์! เซ่นงบฯไตรมาส 3 พลิกขาดทุน 54 ลบ. หลังต้นทุนพุ่ง-ตั้งด้อยค่าสินค้าคงเหลือ ล่าสุด ณ เวลา 10.13 น. อยู่ที่ระดับ 1.78 บาท ปรับตัวลดลง 0.66 บาท หรือ 27.05% สูงสุดที่ระดับ 1.84 บาท ต่ำสุดที่ 1.71 บาท ด้วยมูลค่าซื้อขาย 89.28 ล้านบาท
15 พ.ย. 2561

ผู้สื่อข่าวรายงานว่า ราคาหุ้นบริษัท เอ็ม วิชั่น จำกัด (มหาชน) หรือ MVP ล่าสุด ณ เวลา 10.13 น. อยู่ที่ระดับ 1.78 บาท ปรับตัวลดลง 0.66 บาท หรือ 27.05% สูงสุดที่ระดับ 1.84 บาท ต่ำสุดที่ 1.71 บาท ด้วยมูลค่าซื้อขาย 89.28 ล้านบาท

ทั้งนี้ราคาหุ้นในวันนี้ปรับตัวลดลงจนทำจุดต่ำสุดระหว่างวัน (Floor) ที่ 1.71 บาท หลังจากรายงานผลการดำเนินงานไตรมาส 3/2561 โดยบริษัทรายงานผลการดำเนินงานสิ้นสุดวันที่ 30 ก.ย.2561 ดังนี้

โดยผลการดำเนินงานที่พลิกขาดทุนเนื่องจากบริษัทมีต้นทุนขายเพิ่มขึ้น  142.5 ล้านบาท หรือร้อยละ 44 เมื่อเทียบกับไตรมาสเดียวกันของปีก่อน ซึ่งเพิ่มขึ้นตามยอดขายของโครงการจัดจำหน่ายโทรศัพท์มือถือพิเศษ
ขณะที่บริษัทได้บันทึกการปรับลดมูลค่าราคาทุนของสินค้าคงเหลือของให้เป็นมูลค่าสุทธิที่จะได้รับจำนวน 68.3 ล้านบาท เนื่องจากลูกค้าโครงการจัดจำหน่ายโทรศัพท์มือถือพิเศษไม่ปฏิบัติตามข้อตกลง ไม่ซื้อสินค้าตามจำนวนที่ได้ตกลงกันไว้เป็นผลให้ ณ วันที่ 30 กันยายน 2561 บริษัทมียอดสินค้าคงเหลือของโทรศัพท์มือถือสำหรับโครงการพิเศษนี้เป็นจำนวน 145.7 ล้านบาท ซึ่งสินค้าโทรศัพท์มือถือในสถานการณ์ปัจจุบันมีการแข่งขันที่สูง และราคาได้ปรับลดลงอย่างรวดเร็ว จึงส่งผลให้บริษัทต้องบันทึกค่าเผื่อการปรับลดมูลค่าสินค้าดังกล่าว เพื่อให้สอดคล้องกับราคาที่คาดว่าจะขายได้ของโทรศัพท์มือถือพิเศษดังกล่าว
 